Ingen tandpastaer kan fjerne tandsten. Men stort set alle tandpastaer kan fjerne plak ved hjælp af den mekaniske påvirkning fra tandbørsten. Derfor er en god mundhygiejne med brug af tandbørsten 2 gange dagligt den bedste måde at reducere plakdannelse på og dermed opbygningen af tandsten. Derved mindskes risikoen for tandkødsbetændelse. Glem heller ikke, at der sidder en masse plak mellem tænderne, som kun kan fjernes med tandtråd. Døjer du meget med tandsten, bør du få din tandlæge eller tandplejer til at fjerne dem.